CELEX: 62020TN0044
Language: el
Date: 2020-01-27 00:00:00
Title: Υπόθεση T-44/20: Προσφυγή της 27ης Ιανουαρίου 2020 — Chanel κατά EUIPO — Huawei Technologies (Απεικόνιση ενός κύκλου που περιέχει δύο συμπλεκόμενες καμπύλες)

30.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/32
            
         
      Προσφυγή της 27ης Ιανουαρίου 2020 — Chanel κατά EUIPO — Huawei Technologies (Απεικόνιση ενός κύκλου που περιέχει δύο συμπλεκόμενες καμπύλες)
      (Υπόθεση T-44/20)
      (2020/C 103/46)
      Γλώσσα του δικογράφου της προσφυγής: η γαλλική
      
         Διάδικοι
      
      
         Προσφεύγουσα: Chanel (Neuilly-sur-Seine, Γαλλία) (εκπρόσωπος: J. Passa, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Huawei Technologies Co. Ltd (Shenzhen, Κίνα)
      
         Στοιχεία σχετικά με τη διαδικασία ενώπιον του EUIPO
      
      
         Αιτούσα: Η αντίδικος ενώπιον του τμήματος προσφυγών
      
         Επίδικο σήμα: Αίτηση καταχωρίσεως εικονιστικού σήματος της Ευρωπαϊκής Ένωσης (Απεικόνιση ενός κύκλου που περιέχει δύο συμπλεκόμενες καμπύλες) — Υπ’ αριθ. 17 248 642 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 28ης Νοεμβρίου 2019 στην υπόθεση R 1041/2019-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση καθόσον έκρινε ότι τα αντιπαρατιθέμενα σημεία, στην κατηγορία για την οποία κατατέθηκαν, δεν είναι παρόμοια·
               
            
                  —
               
               
                  να ακυρώσει την απόφαση καθόσον με αυτήν δεν έγινε κατ’ αρχήν σύγκριση των σημείων αυτών στην περίπτωση που το σημείο για το οποίο υποβλήθηκε η προσβαλλόμενη αίτηση καταχωρίσεως περιστραφεί κατά 90 μοίρες από τη θέση που απεικονίζεται στην αίτηση καταχώρισης·
               
            
                  —
               
               
                  να καταδικάσει το EUIPO στα δικαστικά έξοδα.
               
            
         Προβαλλόμενος λόγος
      
      Παράβαση του άρθρου 8, παράγραφος 1, στοιχείο β', και παράγραφος 5, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.